cyanic-selkie/wikianc huggingface dataset:
नई गढ़िया
भोपाल के नवाबों के राज्य का हिस्सा
यह क्षेत्र भोपाल के नवाबों के अधीन था। ओर भोपाल नवाब के द्वारा जब अधिक कर वसूला जाने लगा तो गढ़िया राज्य के किसानों के द्वारा विद्रोह किया गया। जिसका नेतृत्व राजा हनुमतसिंह यादव ने किया।
स्वतंत्रता प्राप्ति के बाद का दृश्य
स्वतंत्रता प्राप्ति के बाद यहाँ से लोगों का पलायन होने लगा। क्योंकि राज परिवार में संकीर्ण सोच होने के कारण लोगों को प्रताड़ित किया जाने लगा। जिससे लोगों का पलायन बड़ी तेज़ी से हुआ। यह एक नगर एक गांव में तबदील हो गया। नगर में जो शिक्षा के केन्द्र थे वह नष्ट हो गये। स्वतंत्रता प्राप्ति के बाद यहाँ पर भारत सरकार ने सन १९५० में एक माध्यमिक पाठशाला खोली जिससे लोगों में अपने अधिकारों को जानने लगे। पर राज परिवार की संकीर्ण सोच ने शिक्षा का प्रसार रोक दिया। धीरे धीरे लोगों के अन्दर अपने अधिकारों का ज्ञान हुआ। ओर लोगों ने शिक्षा के लिये प्रयास किये। ओर सन २००६ में नागरिकों के प्रयास से हाईस्कूल बना।
बाहरी कड़ियाँ
Onefivenine.com
चार दलीय गठबंधन
चार दलीय गठबंधन, बांग्लादेश की एक पूर्व राष्ट्रीय राजनैतिक गठबंधन थी। जिसका नेतृत्व बांग्लादेश नेशनलिस्ट पार्टी के हाथ में था। इसकी वर्त्तमान अनुयायी 18 दलीय गठबंधन है।
आश्रम मेट्रो स्टेशन
आश्रम मेट्रो स्टेशन दिल्ली मेट्रो की पिंक लाइन पर स्थित एक निर्माणाधीन मेट्रो स्टेशन है।
आश्रम दिल्ली मेट्रो के तीसरे चरण के अंतर्गत बन रही पिंक लाइन का हिस्सा होगा।
गिरधरपुरा
गिरधरपुरा
गिरधरपुरा राजस्थान राज्य के सवाई माधोपुर जिले की चौथ का बरवाड़ा तहसील में स्थित एक छोटा सा कस्बा है
नजदिकी गावँ
आदलवाडा कलाँ
केवी1
मिस्र में राजाओं की घाटी में स्थित मकबरा केवी 1 का उपयोग बीसवीं राजवंश के फिरौन रामसेस VII को दफन के लिए किया गया था।
भूमि सुधार
भूमि सुधार (Land reform) के अन्तर्गत भूमि से संबन्धित कानूनों तथा प्रथाओं में परिवर्तन आते हैं। यह सरकार द्वारा आरम्भ की जाती है या सरकार के समर्थन से चलायी जाती है जिसमें मुख्यतः कृषि भूमिं के पुनर्वितरण पर बल दिया जाता है। भारतीय कृषि में सुधार लाने हेतु भूमि सुधार नीति को अपनाया गया है।
नीति संहिता
विभिन्न संगठन अपने-अपने नीति संहिता (Ethical codes) बनाते हैं ताकि उनके सदस्यों को आसानी से समझ आ सके कि सही और गलत में क्या अन्तर है तथा इस समझ का वे अपने निर्णयों में उपयोग कर सकें। नीति संहिता प्रायः तीन स्तरों पर लागू होने वाले दस्तावेज हैं-
इन सभी का ध्यान रखते हुए, नीति संहिता को निम्नलिखित उपबन्धों का ध्यान रखना चाहिए या निम्नलिखित उपबन्धों को सम्मिलित करना चाहिए-
नीति संहिता के सामान्य सिद्धान्त
वस्तुतः नोलन सामान्य सिद्धान्त (Nolan Principles) नीतिशास्त्र के आधाभूत सिद्धान्त माने जाते हैं। ये निम्नलिखित हैं-
भूदान आन्दोलन
भूदान आन्दोलन सन्त विनोबा भावे द्वारा सन् 1951 में आरम्भ किया गया था। यह स्वैच्छिक भूमि सुधार आन्दोलन था। विनोबा की कोशिश थी कि भूमि का पुनर्वितरण सिर्फ सरकारी कानूनों के जरिए नहीं हो, बल्कि एक आंदोलन के माध्यम से इसकी सफल कोशिश की जाए। 20वीं सदी के पांचवें दशक में भूदान आंदोलन को सफल बनाने के लिए विनोबा ने गांधीवादी विचारों पर चलते हुए रचनात्मक कार्यों और ट्रस्टीशिप जैसे विचारों को प्रयोग में लाया। उन्होंने सर्वोदय समाज की स्थापना की। यह रचनात्मक कार्यकर्ताओं का अखिल भारतीय संघ था। इसका उद्देश्य अहिंसात्मक तरीके से देश में सामाजिक परिवर्तन लाना था।
परिचय
वह 18 अप्रैल 1951 की तारीख थी, जब आचार्य विनोबा भावे को जमीन का पहला दान मिला था। उन्हें यह जमीन तेलंगाना क्षेत्र में स्थित पोचमपल्ली गांव में दान में मिली थी। यह विनोबा के उसी भूदान आंदोलन की शुरुआत थी, जो अब इतिहास के पन्नों में दर्ज है या फिर पुराने लोगों की स्मृति में।
हैदराबाद राज्य के सातवें निजाम (मीर उस्मान अली खान) ने भी भूमिहीन किसानों के बीच फिर से वितरण के लिए इस आंदोलन की ओर अपनी व्यक्तिगत संपत्ति से १४,००० एकड़ जमीन दान की। इसके बाद आंदोलन उत्तर भारत में फैला। बिहार और उत्तर प्रदेश में इसका गहरा असर देखा गया था। मार्च 1956 तक दान के रूप में 40 लाख एकड़ से भी अधिक जमीन बतौर दान मिल चुकी थी। पर इसके बाद से ही आंदोलन का बल बिखरता गया।
1955 तक आते-आते आंदोलन ने एक नया रूप धारण किया। इसे ‘ग्रामदान’ के रूप में पहचाना गया। इसका अर्थ था ‘सारी भूमि गोपाल की’। ग्रामदान वाले गांवों की सारी भूमि सामूहिक स्वामित्व की मानी गई, जिसपर सबों का बराबर का अधिकार था। इसकी शुरुआत उड़ीसा से हुई और इसे काफी सफलता मिली। 1960 तक देश में 4,500 से अधिक ग्रामदान गांव हो चुके थे। इनमें 1946 गांव उड़ीसा के थे, जबकि महाराष्ट्र दूसरे स्थान पर था। वहां 603 ग्रामदान गांव थे। कहा जाता है कि ग्रामदान वाले विचार उन्हीं स्थानों पर सफल हुए जहां वर्ग भेद उभरे नहीं थे। वह इलाका आदिवासियों का ही था।
पर बड़ी उम्मीदों के बावजूद साठ के दशक में भूदान और ग्रामदान आंदोलन का बल कमजोर पड़ गया। लोगों की राय में इसकी रचनात्मक क्षमताओं का आम तौर पर उपयोग नहीं किया जा सका। दान में मिली 45 लाख एकड़ भूमि में से 1961 तक 8.72 लाख एकड़ जमीन गरीबों व भूमिहीनों के बीच बांटी जा सकी थी। कहा जाता है कि इसकी कई वजहें रहीं। मसलन- दान में मिली भूमि का अच्छा-खासा हिस्सा खेती के लायक नहीं था। काफी भूमि मुकदमें में फंसी हुई थी, आदि-आदि। कुल मिलाकर ये बातें अब भुला दी गई हैं। हालांकि, कभी-कभार मीडिया में भूदान में मिली जमीन के बाबत खबरें आती रहती हैं। आचार्य विनोबा का भूदान आंदोलन लोगों के जेहन में रह गया है। जानकारों की राय में आजादी के बाद यह उन पहली कोशिशों में से एक था, जहां रचनात्मक आंदोलन के माध्यम से भूमि सुधार की कोशिशें की गई थी। सो लोगों ने बड़ी कोशिशें की हैं, इस समाज को आगे लाने की। दुख है कि वह कोशिश राजनीतिक या फिर शासकीय मकड़ाजाल में फंसकर रह जाती है। उस समय के राजनेताओं का या फिर स्वशासन के डर से नेताओं ने अड़चने लगानी सुरु कर दी जिससे ये भविष्य मे एक बड़ा रूप लेने से पहले ही बिखर गया था|
राष्ट्रीय राजमार्ग ३०७ (भारत)
राष्ट्रीय राजमार्ग ३०७ (National Highway 307) भारत का एक राष्ट्रीय राजमार्ग है। यह उत्तराखण्ड में देहरादून से उत्तर प्रदेश में सहारनपुर तक जाता है। यह राष्ट्रीय राजमार्ग ७ का एक शाखा मार्ग है।
मार्ग
इस राजमार्ग पर आने वाले कुछ मुख्य पड़ाव इस प्रकार हैं: देहरादून, बिहारीगढ़, छुटमलपुर, गागलहेड़ी, सहारनपुर।
कुकनवाली
कुकनवाली राजस्थान के नागौर जिले की नावा तहसील में कुचामनसिटी से सीकर सड़क मार्ग पर १ छोटा सा कस्बा हे
स्क्वायर एनिक्स यूरोप
स्क्वायर एनिक्स लिमिटेड (Square Enix Limited), जो कि स्क्वायर एनिक्स यूरोप (Square Enix Europe) के रूप में कारोबार कर रही है, पूरी तरह स्क्वायर एनिक्स के स्वामित्व वाली ब्रिटिश वीडियो गेम सॉफ्टवेयर प्रकाशक है। स्क्वायर एनिक्स यूरोप, मूल रूप से अब बंद एडोस पीएलसी थी, जब यह एडोस समूह कंपनियों की नियंत्रक कंपनी थी, यूनाइटेड किंगडम वीडियो गेम प्रकाशक एडोस इंटरएक्टिव सहित।
22 अप्रैल 2009 को प्रभाव में आए स्क्वायर एनिक्स द्वारा सफल अधिग्रहण के बाद, एडोस के शेयर आधिकारिक तौर पर 21 अप्रैल 2009 को अधिग्रहण से एक दिन पहले खत्म कर दिये गए। नाम एडोस पीएलसी, एडोस समूह के इस पुनर्गठन के बाद इस्तेमाल किया जाना समाप्त हो गया। जिसके उपरांत सभी पिछले स्क्वायर एनिक्स और एडोस इंटरएक्टिव के तहत प्रकाशित किया गई एडोस संपत्तियाँ स्क्वायर एनिक्स यूरोप का एक भाग बन गए।
जैन उपवास
जैन उपवास विभिन्न जैन व्रतों में एक है। मोटे तौर पर यह भी अन्य धर्मों की तरह भोजन के त्याग पर आधारित है परन्तु इसमें किसी भी तरह का फरियाली, फल या फलारस भी निषेध होता है। विशेष परिस्थतियों में या भिन्न-भिन्न मान्यताओं में सिर्फ उबाल कर थारा हुआ या धोवन पानी सूर्योदय के बाद से सूर्यास्त पूर्व तक लिया जा सकता है। इस प्रकार का उपवास तिविहार उपवास कहलाता है। (यानी की सिर्फ पानी के सिवा कुछ भी नहीं खाया या पीया जा सकता है।) अन्य प्रकार का उपवास जो चौविहार उपवास के नाम से जाना जाता है, उसमें पानी भी निषेध होता है। उपवास वाले दिन से पहले वाली रात्रि से ही भोजन का त्याग शुरू हो जाता है जो की अगले दिन भर और रात भर जारी रहता है।
पूर्वी एशिया शिखर सम्मेलन
पूर्वी एशिया शिखर सम्मेलन दक्षिणी एशिया और पूर्वी एशिया के कुछ देशों का मंच है। प्रारम्भ में इसमें १६ देश सम्मिलित हुए। वर्ष २०११ के छठे सम्मेलन में संयुक्त राज्य अमेरिका और रूस भी सम्मिलित हो गए। इस प्रकार इस मंच में १८ देश सम्मिलित है। इस मंच की वार्षिक मीटिंग में सदस्य देशों के प्रमुख नेता सम्मिलित होते हैं।
सदस्य देश
ऑस्ट्रेलिया
कम्बोडिया
चीन
भारत
इंडोनेशिया
जापान
लाओस
मलेशिया
न्यूज़ीलैंड
फिलीपींस
थाईलैंड
वियतनाम
दशवें सम्मलेन के मुख्य विषय
आर्थिक और रणनीतिक इस सम्मलेन में आर्थिक और रणनीतिक विषयों के अतिरिक्त मुख्य मुद्दा था आतंकवाद। इस सम्मलेन में प्रधान मंत्री नरेंद्र मोदी का विशेष जोर रहा आतंकवाद को उखाड़ फेंकने का। इस सम्मलेन में मोदी का आर्थिक सुधार की रफ़्तार बढ़ाने पर भी जोर रहा। इस सम्मेलन में यूरोपीय संघ की तरह आसियान इकनोमिक कम्युनिटी का गठन किया गया। इस अवसर पर सयुक्त राष्ट्र संघ के महासचिव बान की मून भी उपस्थित थे।
स्क्वायर एनिक्स
स्क्वायर एनिक्स होल्डिंग्स कॉरपोरेशन लिमिटेड (株式会社スクウェア・エニックス・ホールディングス) जापानी वीडियो गेम डेवलपर, प्रकाशक, और वितरण कंपनी है। 2003 में इसका वर्तमान स्वरूप आया जब एनिक्स और स्क्वायर नामक कंपनी का विलय हुआ।
राष्‍ट्रीय विधि सेवा प्राधिकरण
भारत में राष्‍ट्रीय विधि सेवा प्राधिकरण (National Legal Services Authority (NALSA)) का गठन विधिक सेवा प्राधिकरण अधिनियम, 1987 के तहत किया गया। इसका काम कानूनी सहायता कार्यक्रम लागू करना और उसका मूल्यांकन एवं निगरानी करना है। साथ ही, इस अधिनियम के अन्तर्गत कानूनी सेवाएं उपलब्ध कराना भी इसका काम है।
नालसा के कार्य
नालसा देश भर में कानूनी सहायता कार्यक्रम और योजनाएँ लागू करने के लिए राज्य कानूनी सेवा प्राधिकरण पर दिशानिर्देश जारी करता है।
मुख्य रूप से राज्य कानूनी सहायता प्राधिकरण, जिला कानूनी सहायता प्राधिकरण, तालुक कानूनी सहयता समितियों आदि को निम्नलिखित दे कार्य नियमित आधार पर करते रहने की जिम्मेदारी सौंपी गई है—
पहियाकुर्सी
पहियाकुर्सी, एक पहियों से युक्त कुर्सी है। पहियाकुर्सी विभिन्न रूपों में आती है। हस्तचालित पहियाकुर्सी को जहां इस पर बैठा व्यक्ति इसके पहियों को हाथों से धकेल कर आगे बढाता है वहीं मोटर चालित कुर्सी को विद्युत ऊर्जा के माध्यम से चलाया जाता है। कुर्सी के पीछे अक्सर इसे आगे या पीछे धकेलने के लिए हत्थे लगे होते हैं ताकि कोई और इसे धकेल सके। पहियाकुर्सी आमतौर पर बीमारी, चोट या विकलांगता के कारण चलने में असमर्थ लोगों द्वारा प्रयोग की जाती है।
रामसेस चतुर्थ
हेकामात्रे रामसेस चतुर्थ (रामसेस या रमेश भी लिखे गए) प्राचीन मिस्र के नए साम्राज्य का बीसवीं राजवंश का तीसरा फारो था। ताज पहनने से पहले उनका नाम अमोनीरखोप्शेफ था। वह रामसेस III का पांचवां पुत्र था और अपने पिता के शासनकाल के दौरान राजकुमार की स्थिति में नियुक्त किया गया था।
विनोद राय
विनोद राय (जन्म: 23 मई 1948, परसा, गाजीपुर, उत्तर प्रदेश) भारत के ११वें नियन्त्रक एवं महालेखापरीक्षक थे। इस पद पर वे 7 जनवरी 2008 से २२ मई २०१३ तक थे। यूपीए सरकार द्वारा किये गये लाखों करोड़ रुपये के टूजी स्पेक्ट्रम घोटाला एवं कोयला घोटाला की सनसनीखेज रिपोर्टों के कारण वे चर्चा में आये थे। सम्प्रति वे संयुक्त राष्ट्र के बाहरी लेखापरीक्षकों के अध्यक्ष हैं।
राष्ट्रीय राजमार्ग ३०९ (भारत)
राष्ट्रीय राजमार्ग ३०९ (National Highway 309) भारत का एक राष्ट्रीय राजमार्ग है। यह उत्तराखण्ड में रुद्रपुर से श्रीनगर तक जाता है। यह राष्ट्रीय राजमार्ग ९ का एक शाखा मार्ग है।
विनोद राय
वे दिल्ली विश्वविद्यालय के हिन्दू कॉलेज से अर्थशास्त्र में एम०ए० हैं इसके अतिरिक्त उन्होंने हार्वर्ड विश्वविद्यालय से लोक प्रशासन में स्नातकोत्तर की उपाधि भी प्राप्त कर रखी है। १९७२ बैच के आई०ए०एस० अधिकारी रहे विनोद राय इससे पूर्व कई महत्वपूर्ण पदों पर कार्य कर चुके हैं।
राष्ट्रीय राजमार्ग ३०९ (भारत)
मार्ग
इस राजमार्ग पर आने वाले कुछ मुख्य पड़ाव इस प्रकार हैं: रुद्रपुर, गदरपुर, काशीपुर, रामनगर, पौड़ी, श्रीनगर।
केवी2
मिस्र में राजाओं की घाटी में पाए गया मकबरा केवी 2, रामसेस चतुर्थ का मकबरा है, और मुख्य घाटी में केवी 7 और केवी 1 के निकट स्थित है। यह पुरातनता के बाद से खुला है और इसमें बड़ी मात्रा में भित्तिचित्र शामिल है।
जेफरसन डेविस
जेफरसन डेविस (Jefferson Finis Davis) (3 जून 1808 – 6 दिसम्बर 1889) संयुक्त राज्य अमेरिका के एक राजनेता तथा अमेरिकी गृहयुद्ध के समय परिसंघीय राज्य अमेरिका के राष्ट्रपति थे।
डेविस का जन्म फेयरव्यू, केंटकी में एक मध्यम समृद्ध किसान के यहा हुआ, और मिसिसिपी और लुईज़ियाना में स्थित अपने बड़े भाई जोसेफ के कपास के बागान पर पले-बड़े। स्नातक होने के बाद, जेफरसन डेविस ने संयुक्त राज्य सेना में एक लेफ्टिनेंट के रूप में छह साल की सेवारत रहें। उन्होंने मेक्सिकन-अमेरिकन युद्ध (1846-1848) में, एक स्वयंसेवक रेजिमेंट के कर्नल के रूप में लड़ाई लडी। अमेरिकी गृहयुद्ध से पहले, उन्होंने मिसिसिपी में एक बड़े कपास बागान का संचालन किया और 74 से ज्यादा दासों के स्वामी थे। हालांकि उन्होंने 1858 में संघ से अलगाव के खिलाफ तर्क दिया, उनका मानना था कि संघ को छोड़ने के लिए राज्यों को पास एक निर्विवाद अधिकार हैं।
डेविस की पहली पत्नी, सारा नॉक्स टेलर, की शादी के तीन महीने बाद ही मलेरिया से मृत्यु हो गई थी, और वह खुद भी बीमारियों से जूझ रहे थे। अपने जीवन के अधिकतर काल वे अस्वस्थ रहे। 36 साल की आयु में, डेविस ने, फ़िलाडेल्फ़िया में पली-बढी 18 वर्षीय वरीना हावेल, नर्तज़, मिसिसिपी के एक मूल निवासी, से दोबारा शादी की। उनके छह बच्चे हुए लेकिन केवल दो ही जीवित रहे।
कई इतिहासकारों ने कुछ परिसंघीय की कमजोरियों का श्रेय डेविस के निर्बल नेतृत्व को दिया है। जिम्मेदारी सौंपने के लिए अनिच्छा, लोकप्रिय अपील की कमी, शक्तिशाली राज्य के राज्यपालों और जनरलों के साथ झगड़े, पुराने दोस्तों के प्रति पक्षपात, उनसे असहमति वाले लोगों के साथ मिलने की असमर्थता, सैन्य मामलों के पक्ष में नागरिक मामलों की उपेक्षा, और जनता के प्रति प्रतिरोध ने सभी को उनके खिलाफ कर दिया। इतिहासकारों का मानना ​​है कि वे अपने विरोधी समकक्ष अब्राहम लिंकन से बहुत कम प्रभावी युद्ध नेता थे। डेविस को 1865 में बंदी बनाने के बाद, उन पर राजद्रोह का आरोप लगाया गया और मोनरो फोर्ट में कैद कर लिया गया। उन पर मुकदमा नहीं चलाया गया और दो साल बाद मुक्त कर दिया गया। डेविस ने एक संस्मरण लिखा जिसका शीर्षक "द राइज़ एंड फॉल ऑफ़ कॉन्फेडरेट गवर्मेंट", जिसे उन्होंने 1881 में पूरा किया। 1880 के अंत तक, उन्होंने सुलह को प्रोत्साहित करना शुरू कर दिया, और दक्षिणी लोगों को संघ के प्रति वफादार होने के लिए कहा। पूर्व-संघीय युद्ध (गृहयुद्ध) में उनकी भूमिका की सराहना की जाती है, और उन्हें दक्षिणी देशभक्त के रूप में देखा जाता है।
प्रारम्भिक जीवन
डेविस का जन्म केंटकी में हुआ था। उनके माता-पिता का नाम जेन और सेमूअल डेविस था, और वो उनके दस सन्तानों में से सबसे छोटे थे। उनके पिता ने अमेरिकी क्रांतिकारी युद्ध में हिस्सा लिया था। उनके पिता अमेरिका के पूर्व राष्ट्रपति थामस जेफरसन से बहुत प्रभावित थे, इसी कारण उन्होंने अपने सबसे छोटे बेटे का नाम उन पर रखा।
1813 में, डेविस ने अपने परिवार के कपास बागान के निकट, छोटे शहर वुडविले में विल्किन्सन एकेडमी से अपनी शिक्षा शुरू की। 1818 में डेविस मिसिसिपी के जेफरसन कॉलेज में पढ़ने चले गये। तीन साल बाद 1821 में, वह केंटकी लौट आए, जहां उन्होंने लेक्सिंगटन में ट्रांसिल्वेनिया विश्वविद्यालय में अध्ययन जारी रखा। 1828 में शिक्षा समाप्त कर लेने के बाद उन्होंने संयुक्त राज्य अमरीका की सेना में भर्ती हो गये। जहाँ उनकी मुलाकात सारा नॉक्स टेलर से हुई कुछ समय बाद डेविस ने सेना से इस्तीफा दे कर, सारा से विवाह कर लीया। विवाह के तीन महिने बाद मलेरिया से सारा की मौत हो गई, जबकि डेविस भी काफी बिमार रहे। सारा की मृत्यु के कई सालों तक, डेविस एकांत रहे। मिसिसिपी में रहकर वे कपास की खेती का धंधा शुरू कर दिया। शीघ्र ही वह वहाँ के संपन्न एवं प्रभावशाली नागरिक बन गये। इसमें उसे अपने बड़े भाई से जोसेफ सहायता मिली। उसी के कहने से डेविस ने राजनीति के क्षेत्र में प्रवेश किया।
कुछ साल बाद 1844 में, जोसेफ के कपास बागान में क्रिसमस के समय, डेविस की मुलाकात वरीना बैंक हॉवेल से हुई, तब वह 18 साल की थी, उनकी कुछ महीनों की मुलाकात के बाद, 26 फरवरी, 1845 को दोनो ने विवाह कर लिया। उनके छह बच्चे हुए; तीन की वयस्कता तक पहुंचने से पहले मृत्यु हो गई।
मेक्सिकन-अमेरिकी युद्ध
1846 में मैक्सिकन-अमेरिकी युद्ध शुरू हुआ। डेविस एक स्वयंसेवक रेजिमेंट 155वें इन्फैंट्री रेजिमेंट में पूर्व-ससुर, जनरल ज़ाचरी टेलर के कमान के तहत कर्नल बन गये। सितंबर 1846 में, डेविस ने मोंटेरे की लड़ाई में हिस्सा लिया, जिसके दौरान उन्होंने ला टेनेरिया किला पर विजय हासिल करने वाली टुकड़ी का नेतृत्व किया। 22 फरवरी, 1847 को, डेविस ने बुएना विस्टा की लड़ाई में बहादुरी से लड़ाई लड़ी और उनके पैर में गोली लगने से वो घायल हो गये। 17 मई को, राष्ट्रपति पोलक ने डेविस को एक ब्रिगेडियर जनरल और सेना की एक ब्रिगेड की कमान के तौर पर एक संघीय कमीशन की पेशकश की। जिसे डेविस ने ठुकरा दिया।
सीनेटर
डेविस की युद्ध सेवा का सम्मान करते हुए, मिसिसिपी के गवर्नर ब्राउन ने उन्हें 1 मई, 1847 को संयुक्त राज्य के सीनेटर जेसी स्पेइट के रिक्त स्थान पर नियुक्त किया, जो डेमोक्रेट था। सीनेट ने 31वें संयुक्त राज्य कांग्रेस के पहले सत्र के दौरान, 3 दिसंबर 1849 को डेविस को सैन्य मामलों की समिति के अध्यक्ष बना दिया। 29 दिसंबर को वह पुनः छह साल की अवधि के लिए सीनेटर चुने गए। एक साल बाद ही डेविस ने इस्तीफा दे दिया, 1850 के समझौते के मुद्दे पर मिसिसिपी की सरकार के लिए चलाने के लिए (सितंबर 1851 में), गवर्नर के पद हेतु खड़े हो गये। जहाँ वे 999 मतों से साथी सीनेटर हेनरी स्टुअर्ट फुटे द्वारा पराजित हुए। इसके बाद भी वो राजनीति में सक्रिय बने रहे।
युद्ध के सचिव
फ्रेंकलिन पियर्स, राष्ट्रपति चुनाव जीतने के बाद, 1853 में डेविस को अपना युद्ध सचिव बना दिया। इस पद में, उनके द्वारा प्रस्तावित अंतरमहाद्वीपीय रेल के लिए विभिन्न मार्गों को निर्धारित करने के लिए प्रशांत रेल सर्वेक्षण शुरू किया गया। उन्होंने नियमित सेना का आकार अपने मिशन को पूरा करने के लिए अपर्याप्त देखा और सुझाव दिया की वेतन बढ़ाना होगा, जोकि पिछले 25 साल से नहीं बढ़ा था। कांग्रेस ने वेतन पैमाने पर सहमति व्यक्त की और बढ़ा दी। डेविस ने चार और रेजिमेंटों को जोड़ा, जिससे सेना की संख्या 11,000 से बढ़कर 15,000 हो गई। डेविस ने राइफलों का सामान्य उपयोग भी शुरू किया जो उन्होंने मैक्सिकन-अमेरिकी युद्ध के दौरान सफलतापूर्वक इस्तेमाल किया था। नतीजतन, सेना की मनोबल और क्षमता दोनों में सुधार हुआ। 1857 में पीयर्स का कार्यकाल समाप्त होने के बाद डेमोक्रेटिक ने जेम्स बुकानन को राष्ट्रपति हेतू नामांकन दिया और उनके राष्ट्रपति बनते ही डेविस का भी कार्यकाल समाप्त हो गया। इसके बाद वे सीनेट के लिए खड़े हुए जहाँ वे चुने गए, और 4 मार्च, 1857 को पुनः सीनेटर चुने गये।
परिसंघीय राज्य अमेरिका के राष्ट्रपति
वह इस मत का समर्थक थे कि प्रत्येक राज्य को दास प्रथा कायम रहने देने या न रहने देने की स्वतंत्रता होनी चाहये। उनका मानता था कि किसी भी राज्य को केंद्र से पृथक्‌ होने का अधिकार प्राप्त है। जब दासप्रथा के विरोधियो की जीत हो गई ओर सिनेट के रिपब्लिकन सदस्यों ने कोई समझौता करने से इनकार कर दिया तथा तब राष्ट्रपति बुकानन ने शांतिपूर्वक पृथक्‌ हो जाने के किसी राज्य का अधिकार अस्वीकार कर दिया, तब उसकी यह धारणा दृढ़ हो गई कि दक्षिण के राज्यों को आत्मरक्षा की दृष्टि से अलग हो जाने के अपने अधिकार का प्रयोग अवश्य करना चाहिए।
डेविस ही की तरह पार्थक्य चाहने वाले राज्यों के नया परिसंघ (कानफेडेरेसी) बनाने की घोषणा की और डेविस उसके नये राष्ट्रपति चुने गये। उन्होंने 18 फरवरी 1861 शपथ लिया।  रिपब्लिकन्स ने इसे विद्रोह करार दिया और 1861 के मध्य में गृहयुद्ध आरंभ हो गया। डेविस ने बड़ी तेजी से काम करना शुरू किया और 70 लाख की आबादी वाले इस राज्यसंघ के लिये दस लाख की गोरी सेना तैयार कर ली। जिसे दबाने के लिये 20 लाख सैनिकों को चार वर्ष तक क्रियाशील रहना पड़ा। इधर बुकानन के बाद नये राष्ट्रपति लिंकन द्वारा घेरे की शक्ति बराबर बढ़ाई जा रही थी। इस नवनिर्मित परिसंघ को मान्यता देने के लिये कोई भी देश तैयार नहीं हो रहा था। ऐसी स्थिति में पराजय निश्चित प्रतीत होने लगी। सैनिकों को हथियार डाल देने पड़े और डेविस 10 मई 1867 को बंदी बना कर फोर्ट मनरो में कैद कर दिया गया। कुछ समय बाद वह जमानत पर छोड़ दिया गया।
मृत्यु और समाधि
6 नवंबर को, डेविस ने अपने बियरफील्ड बागान पर जाने के लिए ब्यूवोइर से निकले। उन्होंने न्यू ऑरलियन्स से स्टीमबोट से यात्रा की शुरुआत की और बीच बारिश होने के कारण बीमार पड गये। डेविस अगले दो हफ्तों तक बिस्तर पर रहे। और 6 दिसंबर, 1898 को सुबह 12:45 बजे उनकी मृत्यु हो गई।
पहले उन्हें न्यू ऑरलियन्स के मेटाइरी कब्रिस्तान में दफनाया गया था, लेकिन उसकी विधवा के अनुरोध पर 1893 में डेविस को रिचमंड, वर्जीनिया के हॉलीवुड कब्रिस्तान के में स्थानांतरित कर दिया गया।
विरासत
जेफरसन डेविस ने कई भूमिकाओं निभाई, एक सैनिक के रूप में, वे बहादुर और साहसी थे। एक राजनेता के रूप में, उन्होंने संयुक्त राज्य अमेरिका के सीनेटर और मिसिसिपी कांग्रेसी के रूप में कार्य किया और और पूरी सक्रियता दिखाई, हालांकि उन्होंने किसी भी निर्वाचित पद में पूर्ण अवधि पूरी नहीं की। कपास के बागान मालिक के रूप में, उन्होंने दास श्रम को नियोजित किया, जैसा कि उनके दक्षिण के अधिकांश सहयोगियों ने किया, और दासता का समर्थन किया। परिसंघीय राज्य अमेरिका के राष्ट्रपति के रूप में, उन्हें व्यापक रूप से एक अप्रभावी युद्घकालीन नेता के रूप में देखा जाता है; हालांकि अधिक मजबूत संघ के खिलाफ परिसंघ की रक्षा करने का कार्य किसी भी नेता के लिए एक बड़ी चुनौती होगा, इस भूमिका में डेविस के प्रदर्शन को खराब माना जाता है। युद्ध के बाद, उन्होंने उत्तर के साथ दक्षिण के सामंजस्य का योगदान दिया, लेकिन दक्षिणी गौरव के लिए एक प्रतीक बने रहे।
अंतर्राष्ट्रीय योग दिवस
अंतर्राष्ट्रीय योग दिवस  प्रतिवर्ष 21 जून को मनाया जाता है। यह दिन उत्तरी गोलार्ध में वर्ष का सबसे लम्बा दिन होता है और योग भी मनुष्य को दीर्घायु बनाता है। 11 दिसम्बर 2014 को संयुक्त राष्ट्र के 177 सदस्यों द्वारा 21 जून को 'अंतर्राष्ट्रीय योग दिवस' को मनाने के प्रस्ताव को मंजूरी मिली। भारत के इस प्रस्ताव को 90 दिन के अन्दर पूर्ण बहुमत से पारित किया गया, जो किसी प्रस्तावित दिवस को संयुक्त राष्ट्र संघ में पारित करने के लिए सबसे कम समय है।
उत्पत्ति
संयुक्त राष्ट्र द्वारा 'अंतर्राष्ट्रीय योग दिवस' से पहले भी औपचारिक व अनौपचारिक योग शिक्षकों और उत्साही लोगों के समूह ने 21 जून के अलावा भी अन्य तारीखों पर विश्व योग दिवस को विभिन्न कारणों के समर्थन में मनाया था। दिसंबर 2011 में, अंतर्राष्ट्रीय मानवतावादी, ध्यान और योग गुरु श्री श्री रविशंकर और अन्य योग गुरुओं ने पुर्तगाली योग परिसंघ के प्रतिनिधि मण्डल का समर्थन किया और 21 जून का दिन दुनिया के लिए एक योग दिवस के रूप में घोषित करने के लिए संयुक्त राष्ट्र को सुझाव दिया था। 27 सितम्बर 2014 को भारत के प्रधानमन्त्री नरेन्द्र मोदी ने संयुक्त राष्ट्र महासभा में अपने भाषण में विश्व समुदाय से एक अंतर्राष्ट्रीय योग दिवस को अपनाने अपील की थी।
संयुक्त राष्ट्र की घोषणा
11 दिसम्बर 2014 को संयुक्त राष्ट्र में भारत के स्थायी प्रतिनिधि द्वारा अंतर्राष्ट्रीय योग दिवस संकल्प का मसौदा प्रस्तुत किया गया। मसौदे को व्यापक समर्थन मिला जिसके अंतर्गत 177 देश इस मसौदे के प्रस्तावक बने जो संयुक्त राष्ट्र महासभा के इतिहास में अभी तक हुए किसी भी संकल्प में सर्वाधिक प्रस्तावकों की संख्या है।
27 सितम्बर 2014 को भारत के प्रधानमन्त्री नरेन्द्र मोदी ने संयुक्त राष्ट्र महासभा में अपने भाषण में विश्व समुदाय से एक अंतर्राष्ट्रीय योग दिवस को अपनाने अपील की थी जिसमें उन्होंने कहा था कि: ""योग भारत की प्राचीन परम्परा का एक अमूल्य उपहार है यह दिमाग और शरीर की एकता का प्रतीक है; मनुष्य और प्रकृति के बीच सामंजस्य है; विचार, संयम और पूर्ति प्रदान करने वाला तथा स्वास्थ्य और भलाई के लिए एक समग्र दृष्टिकोण को भी प्रदान करने वाला है। यह केवल व्यायाम के बारे में नहीं है, लेकिन अपने भीतर एकता की भावना, दुनिया और प्रकृति की खोज के विषय में है। हमारी बदलती जीवन-शैली में यह चेतना बनकर, हमें जलवायु परिवर्तन से निपटने में मदद कर सकता है। तो आयें एक अंतर्राष्ट्रीय योग दिवस को अपनाने की दिशा में काम करते हैं।""
- नरेन्द्र मोदी
स्वागत व लोक प्रतिक्रिया
संयुक्त राष्ट्र की घोषणा करने के बाद, श्री श्री रविशंकर ने प्रधानमंत्री नरेंद्र मोदी के प्रयासों की सराहना करते हैं कहा: ""किसी भी दर्शन, धर्म या संस्कृति के लिए राज्य के संरक्षण के बिना जीवित रहना बहुत मुश्किल है। योग लगभग एक अनाथ की तरह अब तक अस्तित्व में था। अब संयुक्त राष्ट्र द्वारा आधिकारिक मान्यता योग के लाभ को विश्वभर में फैलायेगी।""
- श्री श्री रविशंकर
तैयारियाँ
भारत में पहले अंतर्राष्ट्रीय योग दिवस (2015) को मनाने के लिए भाजपा के साथ रामदेव ने भी इस आयोजन के लिए खास तैयारियाँ की थी, विश्व योग दिवस को यादगार बनाने और पूरे विश्व को योग के प्रति जागरूक करने के लिए रामदेव  ने 35 मिनट का विशेष पैकेज तैयार किया था।  21 जून को अंतर्राष्ट्रीय योग दिवस के सफल होने के साथ ही भारत ने दो विश्व रिकार्ड भी कायम किए।
भारत में 21 जून को अंतर्राष्ट्रीय योग दिवस बड़े पैमाने पर मनाया गया जिसकी तैयारियाँ बड़े जोर-शोर से सरकार कर रही थी। योग दिवस का मुख्य समारोह दिल्ली के राजपथ पर हुआ जिसमें खुद प्रधानमन्त्री नरेन्द्र मोदी ने शिरकत की। प्रधानमन्त्री ने राजपथ पर लगभग 36,000 लोगों के साथ योग किया। अंतर्राष्ट्रीय योग दिवस के मौके पर राजपथ के मंच को साझा करने के लिए प्रधानमन्त्री के साथ कुल छह अन्य लोगों को मौका मिला प्रधानमन्त्री कार्यालय ने चार योग गुरु जिसमें योग गुरु बाबा रामदेव, सव्यासा के प्रमुख एच आर नागेन्द्र, श्रीमती हंसाजी जयदेव योगेन्द्र और स्वामी आत्माप्रियनन्दा को शामिल किया गया साथ ही आयुष मन्त्री श्रीपद नाइक और आयुष मन्त्रालय सचिव निलंजन सान्याल को मंच पर बैठने को मंजूरी मिली थी। अंतर्राष्ट्रीय योग दिवस समारोह का गणतंत्र दिवस समारोह जैसा कवरेज दूरदर्शन द्वारा किया गया। इसका सीधा प्रसारण किया गया, प्रसारण अंतरराष्ट्रीय मानक का हो यह सुनिश्चित करने के लिए अत्याधुनिक उपकरण का इस्तेमाल किया गया। प्रधानमन्त्री नरेन्द्र मोदी ने कांग्रेस अध्यक्ष सोनिया गांधी के साथ राहुल गांधी और अरविन्द केजरीवाल को भी योग दिवस के लिए निमन्त्रण भेजा था। राजनैतिक लोगों के अलावा योग गुरु बाबा रामदेव और बॉलीवुड के महानायक अमिताभ बच्चन को भी न्योता भेजा गया। संयुक्त राष्ट्र में भी योग दिवस मनाने के लिए व्यापक तैयारी की गयीं। पहले अंतर्राष्ट्रीय योग दिवस के उपलक्ष्य में तत्कालीन विदेश मंत्री सुषमा स्वराज ने संयुक्त राष्ट्र में आयोजित समारोह की अध्यक्षता की। अमेरिका के प्रसिद्ध टाइम्स स्क्वायर से वैश्विक दर्शकों के लिए इसका प्रसारण भी हुआ।
समारोह
भारतीय प्रधानमन्त्री नरेन्द्र मोदी और गणमान्य लोगों सहित करीब 36,000 लोगों ने, 21 जून 2015 को नई दिल्ली में पहले अंतर्राष्ट्रीय योग दिवस के लिए 35 मिनट तक 21 योग आसन (योग मुद्राओं) का प्रदर्शन किया। योग दिवस दुनिया भर में लाखों लोगों द्वारा मनाया गया। राजपथ पर हुए समारोह ने दो गिनीज रिकॉर्ड्स की स्थापना की: सबसे बड़ी योग क्लास 35,985 लोगों के साथ और चौरासी देशों के लोगों द्वारा इस आयोजन में एक साथ भाग लेने का रिकॉर्ड भी अपने नाम किया। इस रिकॉर्ड को आयुष मन्त्री श्रीपद नाइक ने स्वयं ग्रहण किया।
विवाद
इस दिवस का विवादों में अपना हिस्सा था। सरकार ने 'अंतर्राष्ट्रीय योग दिवस' के दौरान विवाद से बचने के लिए "सूर्य नमस्कार" व "श्लोक" जप की अनिवार्यता को आधिकारिक योग कार्यक्रम से हटा दिया और मुसलमानों से इस आयोजन में भाग लेने की अपील की। आयुष मन्त्री श्रीपद नाइक ने मुसलमानों से इस कार्यक्रम के दौरान श्लोक के स्थान पर 'अल्लाह' के नाम को पढ़ लेने का सुझाव दिया।
ऑल इंडिया मुस्लिम पर्सनल लॉ बोर्ड ने सूर्य नमस्कार को पन्थ के विरुद्ध बताते हुए इसका विरोध किया।  ।
हलीमा अल-सादिया
हजरत हलीमा अल-सादिया इस्लामी पैगंबर हजरत मुहम्मद की पालक-मां थीं। हज़रत हलीमा और उनके पति हजरत साद बी बक्र के गोत्र से थे। साद बी बक्र, हवाज़िन का एक उपखंड (एक बड़ी उत्तरी अरब जनजाति या जनजातियों का समूह) के थे।
मुहम्मद के साथ संबंध
हजरत मुहम्मद की माँ हजरत अमीना बिन्त वहब बनू साद के आने का इंतज़ार कर रही थीं; बानू साद जनजाति की महिलाएं पालक मां हुआ करती थीं। वे मक्का के बच्चों को रेगिस्तान में ले जातीं और उन्हें शास्त्रीय अरबी और अन्य कौशल सिखातीं थीं; बदले में उन्हें मक्का में बच्चे के परिवार से वेतन मिलता था। हजरत हलीमा के पति हजरत अल-हरीथ बिन अब्दुल उज्जा थे। उनके बेटे का नाम हजरत अब्दुल्लाह था, जबकि बेटियों का नाम हजरत उनायसा और हजरत हुज़फा था। मक्का की यात्रा के दौरान वह अपने बच्चे को खिलाने में असमर्थ थीं क्योंकि उनके ऊंट ने स्तनपान करना बंद कर दिया था। मक्का में पालक बच्चों की तलाश करने वाले सभी लोगों ने अनाथ हजरत मुहम्मद को लेने से इनकार कर दिया क्योंकि उन्हें डर था कि उनके पिता की मृत्यु के कारण भुगतान नहीं किया जाएगा। हजरत हलीमा को इस बात का दुख हुआ कि उनके क़बीले की हर महिला को उनके अलावा एक बच्चा मिल गया था। इसलिए उनहों ले अपने पति हजरत अल-हरीथ से कहा: "क़सम खुदा की मुझे अपनी सहेलियों के साथ एक बच्चे के बिना लौटने का विचार पसंद नहीं है; मैं जाकर उस अनाथ को ले जाऊंगी।" उनके पति राजी हो गये। हजरत मुहम्मद को स्वीकार करने के तुरंत बाद, उनके और उनके परिवार की किस्मत का सितारा चमक उठा। सख्त अकाल के समय उनक पति के मवेशी स्वस्थ थे और दूध पैदा कर रहा थे जबकि बाकी लोगों के मवेशी मर रहे थे।
जब हजरत मुहम्मद दो वर्ष के थे, तब हलीमा सादिया उनहें हज़रत आमिना के पास ले गईं और उनसे आग्रह किया कि वह उनहें अपने पास रहने दें, जिस पर वह मान गईं। कुछ महीने बाद एक अजीब और रहस्यमयी घटना घटी। हजरत मुहम्मद (सल्ल.) का पालक भाई उनके साथ खेल रहे थे, तभी अचानक हजरत हलीमा और उनके पति ने अपने बेटे (हजरत मुहम्मद के पालक भाई) को देखा, जो वापस भागते हुए आए और चिल्लाए: "सफेद कपड़े पहने दो लोगों ने मेरे भाई को पकड़ लिया और उसकी छाती काट दी।" तब हजरत हलीमा और हजरत अल-हरीथ दौड़कर हजरत मुहम्मद के पास गए और उन्हें पीला चेहरा पाया। जब उन्होंने उनसे पूछा कि क्या हुआ, तो उनहों ने कहा: "दो आदमी आए और मेरी छाती खोली और उसका एक हिस्सा ले लिया"। इस घटना के बाद उनहों ने उनहें पालना छोड़ दिया और उनकी माँ को बताया कि क्या हुआ था।
बाद में उनहों ने हुनैन की लड़ाई के बाद इस्लाम स्वीकार कर लिया।
बलूचिस्तान मुक्ति सेना
पाकिस्तान के प्रांत बलूचिस्तान में सक्रिय एक गोरीला संगठन जो बलूचिस्तान के अलगाव के एजेंडे पर काम कर रही है। अपने निवास से ही यह बलूचिस्तान में गैस लाइनें उड़ाने, सेना और पुलिस पर हमले और गैर स्थानीय लोगों पर हमले में शामिल रही है। पाकिस्तान सरकार के अनुसार आतंकवादी संगठन के दांडी हिन्दुस्तान से जा मिलते हैं। मीर बालाच मेरी इसका पहला कमांडर था जो वर्ष २००८ में अफ़ग़ानिस्तान में गठबंधन वायुसेना के हमले में मारा गया।
राष्ट्रीय राजमार्ग ३०९ए (भारत)
राष्ट्रीय राजमार्ग ३०९ए (National Highway 309A) भारत का एक राष्ट्रीय राजमार्ग है। यह उत्तराखण्ड में अल्मोड़ा से रामेश्वर तक जाता है। यह राष्ट्रीय राजमार्ग ९ का एक शाखा मार्ग है।
मार्ग
इस राजमार्ग पर आने वाले कुछ मुख्य पड़ाव इस प्रकार हैं: अल्मोड़ा, बागेश्वर, चौकोड़ी, बेरीनाग, गंगोलीहाट, रामेश्वर।
बामाक्षेपा
बामाक्षेपा (वामाक्षेपा) (१८३७-१९११) पश्चिम बंगाल के बीरभूम जिला में अवस्थित तारापीठ के एक सिद्ध तांत्रिक संन्यासी हैं | ऐसा माना जाता है कि माँ तारा देवी ने उन्हें प्रत्यक्ष दर्शन दान दिया था | निगमानन्द उनके तन्त्र शिष्य थे|
सलामी (फ़िल्म)
सलामी 1994 की हिन्दी भाषा की फिल्म है। इस फिल्म में मुख्य भूमिकाओं में अयूब ख़ान और रोशनी जाफरी हैं। इसको केवल इसके सुन्दर रूमानी गीतों के लिये जाना जाता है।
संगीत
फिल्म का संगीत नदीम-श्रवण द्वारा दिया गया है और बोल समीर के है। इस फिल्म के गीतों को 1990 के दशक के सबसे मधुर गीतों में से एक माना जाता है और फिल्म की सफलता इसके साउंडट्रैक को ही दी जाती है। "मिले तुम से बिछड़ के हम" के गीतकार अनवर सागर है।
फ्रीस्टाइल तैराकी
फ्रीस्टाइल तैराकी तैराकी की एक अनियमित शैली है जो अंतरराष्ट्रीय तैराकी महासंघ (फीना) के नियमों के अनुसार तैराकी प्रतियोगिताओं में इस्तेमाल होती है। फ्रंट क्राल स्ट्रोक लगभग सार्वभौमिक रूप से फ्रीस्टाइल तैराकी के दौरान प्रयोग किया जाता है, चूंकि यह शैली आम तौर पर सबसे तेज होती है। इसी वजह से फ्रीस्टाइल को फ्रंट क्राल का पर्याय भी माना जाता है।
प्रतियोगिताएं
फ्रीस्टाइल तैराकी में आठ सामान्य प्रतियोगिताएं होती हैं, जिनके लिए या तो लंबे जलमार्ग (50 मीटर पूल) या संक्षिप्त जलमार्ग (25 मीटर पूल) का प्रयोग होता है।
बाहरी कड़ियाँ
שחייה תחרותית
फ़िलहाल
फ़िलहाल एक पंजाबी / हिंदी गीत है। जो जानी द्वारा लिखा गया है और बी प्रैक द्वारा गाया गया है। गाने के वीडियो का निर्देशन अरविंद खैरा ने किया है और संगीत बी प्रैक ने बनाया है।  इस गीत में संगीत वीडियो में अक्षय कुमार और नूपुर सनन हैं।
रॉकस्टेडी स्टूडियो
रॉकस्टेडी स्टूडियो (Rocksteady Studios) लंदन में स्थित ब्रिटिश वीडियो गेम डेवलपर (विकासक) है।
कैम्पोरा सैन जियोवानी
कैंपोरा सैन जियोवानी, कैटानज़ारो प्रांत के साथ सीमा के करीब स्थित, कोसेन्ज़ा, कैलाब्रिया, इटली के प्रांत में, अमांटिया के कम्यून (नगर पालिका) का एक फ्रैजियन है।
कोरेका
कोरेका, कैम्पोरा सैन जियोवानी के नजदीक स्थित कोसेन्ज़ा, कैलाब्रिया, इटली के प्रांत में, अमांटिया के कम्यून (नगर पालिका) का एक फ्रैजियन है।
विकिसम्मेलन भारत
विकिसम्मेलन भारत या (विकिकान्फेरेन्स इण्डिया) (अंग्रेजी :Wikiconference India) जो भारत में पहली बार मुम्बई शहर में १८ से २० नवम्बर २०११ को हुई थी। जिसका आयोजन मुम्बई विश्वविद्यालय में आयोजित किया गया था और इसका उद्घाटन विकिपीडिया के संस्थापक जिमी वेल्स ने किया था। होने वाली पहली कान्फरेन्स थी जो मुम्बई विश्वविद्यालय में १८-१९-२० नबम्वर २०११ को आयोजित हुई थी।
विकिसम्मेलन चंडीगढ़ २०१६
मुम्बई सम्मेलन के बाद भारत में दूसरी बार २०१६ में विकिसम्मेलन का आयोजन चंडीगढ़ के मोहाली में स्थित चंडीगढ़ ग्रुप ऑफ़ कॉलेज में ५ अगस्त से ७ अगस्त २०१६ तक हुआ। जिसमें देश के विभिन्न शहरों से विकिमीडियन्स मौजूद थे ,साथ ही नेपाल, कनाडा ,चीन तथा बांग्लादेश से भी कई विकिमीडियन भी मौजूद थे।
सम्मेलन में कुल १०३+ को ट्रैवल छात्रवृत्ति प्रदान की गई थी। इस सम्मेलन मुख्य मेहमान के तौर विकिमीडिया के कई सदस्य - कैथरीन महेर ,आसफ़ बार्तव ,नतालिया टिमकिव ,थाई फ्लेनेगन, मारिया क्रूज़ तथा पंजाबी कवि तथा लेख सुरजीत पातर , सीआईएस के सुनील अब्राहम तथा विकिमीडिया इंडिया के योहान थॉमस थे।
सलकनपुर
सलकनपुर भारतीय राज्य मध्य प्रदेश के सीहोर जिले की रेहती तहसील का एक गाँव है।
जनसांख्यिकी
भारत की 2011 की जनगणना के अनुसार गाँव में 397 घरों की कुल जनसंख्या 1854 है। गाँव के अधिकतर लोगों का मुख्य कार्य मजदूरी है।
महान्यायवादी (भारत)
भारत का महान्यायवादी (Attorney General) भारत सरकार का मुख्य कानूनी सलाहकार तथा भारतीय उच्चतम न्यायालय में सरकार का प्रमुख वकील होता है।
भारत के महान्यायवादी (अनुच्छेद 76) की नियुक्ति भारत के राष्ट्रपति द्वारा की जाती है। जो व्यक्ति supreme court न्यायाधीश बनने की योग्यता रखता है, ऐसे किसी व्यक्ति को राष्ट्रपति महान्यायवादी के पद पर नियुक्त कर सकते हैं।
देश के महान्यायवादी का कर्तव्य कानूनी मामलों में केंद्र सरकार को सलाह देना और कानूनी प्रक्रिया की उन जिम्मेदारियों को निभाना है जो राष्ट्रपति की ओर से उनके पास भेजे जाते हैं। इसके अतिरिक्त संविधान और किसी अन्य कानून के अंतर्गत उनका जो काम निर्धारित है, उनका भी पालन उन्हें पूरा करना होता है। अपने कर्तव्य के निर्वहन के दौरान उन्हें देश के किसी भी न्यायालय में उपस्थित होने का अधिकार है। उन्हें संसद की कार्यवाही धारा 88 के अनुसार भाग लेने का अधिकार है, हालांकि उनके पास मतदान का अधिकार नहीं होता। उनके कामकाज में सहायता के लिए सॉलिसिटर जनरल और अतिरिक्त सॉलिसिटर जनरल होते हैं।
संविधान, महान्यायवादी को निश्चित पदावधि प्रदान नहीं करता है। इसलिए, वह राष्ट्रपति की मर्ज़ी के अनुसार ही कार्यरत रहता है| उसे किसी भी समय राष्ट्रपति द्वारा हटाया जा सकता है| उसे हटाने के लिए संविधान में कोई भी प्रक्रिया या आधार उल्लेखित नहीं है।
कर्तव्य और कार्य
महान्यायवादी के कर्तव्य और कार्य निम्नलिखित हैं:
(1) वह कानूनी मामलों पर भारत सरकार को सलाह देता है जो राष्ट्रपति द्वारा उसे भेजे या आवंटित किए जाते हैं|
(2) वह राष्ट्रपति द्वारा भेजे या आवंटित किए गए कानूनी चरित्र के अन्य कर्तव्यों का प्रदर्शन करता है।
(3) वह संविधान के द्वारा या किसी अन्य कानून के तहत उस पर सौंपे गए कृत्यों का निर्वहन करता है ।
(1) वह भारत सरकार का विधि अधिकारी होता है, जो सुप्रीम कोर्ट में सभी मामलों में भारत सरकार का पक्ष रखता है।
(2) जहाँ भी भारत की सरकार को किसी क़ानूनी सलाह की जरुरत होती है, वह अपनी राय से सरकार को अवगत कराता है ।
अधिकार और सीमाएं
महान्यायवादी के अधिकार निम्नलिखित हैं:
(1) अपने कर्तव्यों के निष्पादन में, वह भारत के राज्य क्षेत्र में सभी न्यायालयों में सुनवाई का अधिकार रखता है।
(2) उसे संसद के दोनों सदनों या उनके संयुक्त बैठकों की कार्यवाही में हिस्सा लेने का अधिकार है, परंतु उसे वोट देने का अधिकार नहीं है (अनुच्छेद 88)|
(3) उसे संसद की किसी भी समिति में जिसमें वह सदस्य के रूप में नामांकित हो बोलने का अधिकार या भाग लेने का अधिकार है, परंतु वोट डालने का अधिकार नहीं है (अनुच्छेद 88)|
(4) वह उन सभी विशेषाधिकारों और प्रतिरक्षाओं को प्राप्त करता है जो संसद के एक सदस्य के लिए उपलब्ध होतीं है|
नीचे वर्णित महान्यायवादी पर निर्धारित की गई सीमाएं हैं:
(1) वह अपनी राय को भारत सरकार के ऊपर थोप नहीं सकता है|
(2) वह भारत सरकार की अनुमति के बिना आपराधिक मामलों में आरोपियों का बचाव नहीं कर सकता है ।
(3) वह सरकार की अनुमति के बिना किसी भी कंपनी में एक निदेशक के रूप में नियुक्ति को स्वीकार नहीं कर सकता है|
यह ध्यान दिये जाने वाली बात है कि महान्यायवादी को निजी कानूनी अभ्यास से वंचित नहीं किया जाता है| वह सरकारी कर्मचारी नहीं होता है क्योंकि उसे निश्चित वेतन का भुगतान नहीं किया जाता है और उसका पारिश्रमिक राष्ट्रपति निर्धारित करता है|
भारत के अटॉर्नी जनरल, भारत सरकार का मुख्य कानूनी सलाहकार होता है, और भारत के सर्वोच्च न्यायालय में सरकार का मुख्य वकील होता है. भारत के अटॉर्नी जनरल को संविधान की धारा 76 (1) के तहत भारत के राष्ट्रपति द्वारा नियुक्त किया जाता है और वह राष्ट्रपति के प्रसाद पर्यंत अपने पद पर रहता है. इसे देश का सर्वोच्च कानूनी अधिकारी भी कहा जाता है.
भारत के वर्तमान अटर्नी जनरल आर वेंकटरमनी हैं. उन्हें भारत के राष्ट्रपति द्रोपदी मुर्मू द्वारा नियुक्त किया गया था. उन्होंने औपचारिक रूप से 2 अक्टूबर 2022 से अपना पद ग्रहण किया था वर्तमान में आर वेंकटरमनी भारत के 16 वें अटॉर्नी जनरल होंगे.
इस लेख में भारत के अब तक के सभी अटॉर्नी जनरल या महान्यायवादियों के नाम दिए जा रहे हैं. नियुक्ति और पदावधि
संविधान, महान्यायवादी को निश्चित पद अवधि प्रदान नहीं करता है. इसलिए, वह राष्ट्रपति की मर्ज़ी के अनुसार ही कार्यरत रहता है. उसे किसी भी समय राष्ट्रपति द्वारा हटाया जा सकता है. उसे हटाने के लिए संविधान में कोई भी प्रक्रिया या आधार उल्लेखित नहीं है. महान्यायवादी वही पारिश्रमिक प्राप्त करता है जो राष्ट्रपति निर्धारित करता है. संविधान के महान्यायवादी का पारिश्रमिक निर्धारित नहीं किया है.अनुच्छेद 88 के अनुसार संसद के संयुक्त अधिवेशन मे भाग लेता है| संसद का सदस्य न होने के वाबजूद इन्हे वो सभी अनुलाभ मिलता है जो किसी संसद को मिलता है|
जाम्बिया राष्ट्रीय क्रिकेट टीम
जाम्बिया राष्ट्रीय क्रिकेट टीम वह टीम है जो अंतरराष्ट्रीय क्रिकेट मैचों में जाम्बिया देश का प्रतिनिधित्व करती है। इसे ज़ाम्बिया क्रिकेट यूनियन द्वारा प्रशासित किया जाता है, जो 2003 में अंतरराष्ट्रीय क्रिकेट परिषद (आईसीसी) के सहयोगी सदस्य बना।. टीम 1 930 में उत्तरी रोड्सिया के रूप में देश की औपनिवेशिक अवधि के दौरान इसकी अंतरराष्ट्रीय शुरुआत।
कैलगरी स्तेमपेड्रस
कैलगरी स्तेमपेड्रस, एक प्रसिद्ध कैनेडियन फुटबॉल टीम है, जो कैलगरी में आधारित है। वे कैनेडियन फुटबॉल लीग में खेलते हैं।
भंवरलाल शर्मा
भंवरलाल शर्मा एक भारतीय राजनीतिज्ञ और राजस्थान में भारतीय जनता पार्टी के पूर्व प्रदेश अध्यक्ष थे। वे राजस्थान में हवामहल विधानसभा क्षेत्र से पूर्व विधायक रह चुके हैं। वे राजस्थान सरकार में उच्च शिक्षा और खेल मंत्री भी रहे हैं। 29 मई 2020 को 95 वर्ष की आयु में उनका निधन हो गया।
एडमॉन्टन एस्किमोस
एडमॉन्टन एस्किमोस, एक प्रसिद्ध कैनेडियन फुटबॉल टीम है, जो एडमॉन्टन में आधारित है। वे कैनेडियन फुटबॉल लीग में खेलते हैं।
यूनिफ़ॉर्म
मौजूदा यूनिफ़ॉर्म में हरे और सुनहरे रंग हैं जिन्हें एस्किमोस ने अल्बर्टा विश्वविद्यालय के अल्बर्टा गोल्डन बिअर्स फ़ुटबॉल टीम के उत्तराधिकारी के रूप में 1949 हासिल किया था जो असक्रिय हो चुकी थी। तभी से यह रंग बने हैं और गोल्डन बिअर्स आज भी बने हुए हैं।
रूस में हिन्दी
कम्यूनिस्ट क्रांति से पूर्व रूस में भारत के प्रति रुचि संस्कृत भाषा और साहित्य के अध्ययन तक सीमित थी। परन्तु यह स्थिति 1955 में बदल गई। इस वर्ष रूस के नेता निकिता ख़्रुश्चेव भारत आए। उन्होंने घोषणा की कि "हम यह देखेंगे कि हमारे देश की शिक्षा प्रणाली ऐसी विकसित हो जिसमेँ सर्वश्रेष्ठ और सर्वगुण-सम्पन्न नई पीढ़ी हिन्दी और अन्य भारतीय भाषाओं को सीखें।"
नई शिक्षा नीति
इस घोषणा के अनुरूप 1957 से मॉस्को, लेनिनग्राद और ताशकंद के कई द्वीतीय पाठशालाओं हिन्दी पढ़ा़ई जाने लगी। मास्को राजकीय विश्वविद्यालय और कुछ अन्य विश्वविद्यालयों में एक अलग पूर्वी भाषाओं के विभाग को बनाया गया जहाँ पर हिन्दी और उर्दू की शिक्षा पर ज़ोर दिया जाने लगा। लेनिनग्राद में भारतीय जीवित भाषाओं की संस्था (अंग्रेज़ी: Institute of Indian Living Languages) की नीव रखी गई जहाँ हिन्दी, मराठी, तमिल और बंगाली भाषा की शिक्षा की व्यवस्था थी। मॉस्को और ताशकंद रेडियो से लगभग सभी भारतीय भाषाओं में कार्यक्रम प्रसारित होने लगे।
द्विपक्षीय छात्रवृत्ति
1960 के दशक से रूस और भारत दोनों ओर से द्विपक्षीय छात्रवृत्ति दी जाने लगी थी। इसके अंतरगत भारतीय छात्र रूसी भाषा, साहित्य, विज्ञान आदि पढ़ने रूस जाने लगे जबकि रूसी छात्र भारतीय भाषाएँ सीखने भारत आने लगे। कुछ छात्र नृत्य और शास्त्रीय संगीत सीखने भी भारत आने लगे।
वर्तमान स्थिति
रूस में कई रूसी संस्थाओं द्वारा जिनमें विश्वविद्यालय और स्कूल शामिल हैं, हिन्दी पढ़ाई जाती है। इसके अतिरिक्त कई रूसी तमिल, मराठी, गुजराती, बंगाली, उर्दू, संस्कृत और पाली भाषा अच्छे से जानते हैं।
जवाहरलाल नेहरू साँस्कृतिक केंद्र
भारतीय राजदूतावास के जवाहरलाल नेहरू सांस्कृतिक केंद्र में हिन्दी शिक्षण की कक्षाएँ नियमित रूप से चलती हैं, जिसमें हर आयु समूह के हिन्दी सीखने के अभिलाषी लोग आते हैं। केन्द्र की ओर से प्रति वर्ष सितम्बर में हिन्दी दिवस और जनवरी माह में विश्व हिन्दी दिवस का आयोजन होता है। इसमें केन्द्र सहित मॉस्को के विभिन्न शिक्षण संस्थानों के विद्यार्थी, प्राध्यापक एवं भारतविद हिस्सा लेते हैं। 13-15 अक्तूबर 2014 में अंतरराष्ट्रीय क्षेत्रीय हिन्दी सम्मेलन का आयोजन अत्यंत सफल रहा जिसमें रूस के विभिन्न नगरों के अलावा यूरेशिया क्षेत्र के एक दर्जन से अधिक देशों के प्रतिनिधियों ने भाग लिया। इस अवसर पर एक स्मारिका "सहयात्रा" और एक पुस्तक "हिन्दी और दुनिया" भी का विमोचन किया गया।
बीसी लायंस
बीसी लायंस, एक प्रसिद्ध कैनेडियन फुटबॉल टीम है, जो वैंकूवर में आधारित है। वे कैनेडियन फुटबॉल लीग में खेलते हैं।
दुर्गाबाई देशमुख साउथ कैम्पस मेट्रो स्टेशन
दुर्गाबाई देशमुख साउथ कैम्पस मेट्रो स्टेशन दिल्ली मेट्रो की पिंक लाइन पर स्थित एक मेट्रो स्टेशन है। इस स्टेशन का निर्माण दिल्ली मेट्रो के तीसरे चरण के अंतर्गत बन रही पिंक लाइन के हिस्से के रूप में हुआ था। इसे १४ मार्च २०१८ को जनता के लिए खोला गया।
ईरान राष्ट्रीय क्रिकेट टीम
ईरान राष्ट्रीय क्रिकेट टीम (फारसी: تیم ملی کریکت ایران) अंतरराष्ट्रीय क्रिकेट टीमों में ईरान का प्रतिनिधित्व करने वाली एक राष्ट्रीय क्रिकेट टीम है। वे 2003 में अंतरराष्ट्रीय क्रिकेट परिषद (आईसीसी) का एक संबद्ध सदस्य बना।.
इतिहास
1920 और 1930 के दशक में ईरान में तेल उद्योग में काम कर रहे अंग्रेजों द्वारा क्रिकेट शुरू किया गया था, लेकिन 1951 में जब तेल उद्योग का राष्ट्रीयकरण हुआ तो यह बंद हो गया। 1990 के दशक में क्रिकेट को विदेशों में पढ़ाई करने वाले ईरानियों द्वारा पुन: पेश किया गया था। ईरान 2003 में एशियाई क्रिकेट परिषद में शामिल हो गए। ईरान की पुरुषों की क्रिकेट लीग 2014 में आठ टीमों के साथ प्रतिभागियों के रूप में स्थापित की गई थी और चाह बहार पहले विजेता बने। उसी वर्ष महिला क्रिकेट लीग भी स्थापित किया गया था।
अंतरराष्ट्रीय क्रिकेट परिषद में प्रवेश के बाद, उन्होंने 2004 एसीसी ट्रॉफी में अपनी अंतरराष्ट्रीय शुरुआत की, और 2006 के टूर्नामेंट में फिर से टूर्नामेंट में खेला। दोनों मौकों पर, वे पहले दौर से आगे बढ़ने में नाकाम रहे। एसीसी ट्रॉफी को एलिट और चैलेंज डिवीजनों में अलग करने के साथ, 2006 एसीसी ट्रॉफी में उनके प्रदर्शन के बाद ईरान ने 2009 और 2010 की प्रतियोगिता में चैलेंज डिवीजनों में भाग लिया है, दोनों में 5 वें स्थान पर हैं।
अप्रैल 2018 में, आईसीसी ने अपने सभी सदस्यों को पूर्ण ट्वेंटी -20 अंतर्राष्ट्रीय (टी 20 आई) दर्जा दिया। इसलिए, 1 जनवरी 2019 के बाद ईरान एक और ट्वेंटी -20 मैच का पूर्ण सदस्य होगा।.
जर्मनसोसाइटीफॉरस्टेमसेलरिसेर्च
स्टेम सेल अनुसंधान के जर्मन समाज
जर्मनसोसाइटीफॉरस्टेमसेलरिसेर्च (GSZ), प्राध्यापक यूर्गेंहेश्लेर द्वारा२००३मेंस्थापितकियागया। जर्मनीकेविभिन्नशेहेरोंकेवैज्ञानिकइससमितिकेसदस्यहैं जो स्टेमसेल्स के आधार मूल तत्व खोज मे जुटे हुवें हैं।GSZ स्टेम सेल्स के विज्ञानप्रचार प्रसार पर आधारित है और इस लक्ष्य सिद्धिके लिए, बुनियादीअनुसंधान का प्रचार और अक्रियात्मकशिक्षण के निधीकरण मे मुख्य भूमिका निभा रहा है। इस समिति का योगदानराष्ट्रीय एवं अंतरराष्ट्रीय स्तर पर, प्रशिक्षण सहायता, उपकक्षाआयोजन, सम्मेलनआयोजन, छात्र अथवा वैज्ञानिक विनिमय तथा सहयोगात्मक अनुसंधान मे पाया जाता है।GSZ के अंतरराष्ट्रीय प्रकाशन, स्टेम सेल अनुसंधान के क्षेत्र मे इसके सक्रिय भूमिका के प्रमाण है।
इतिहास
स्टेमसेलअनुसंधानपर आधारित GSZ का स्थापना २००३ में जर्मनीके प्रमुख स्टेमसेलवैज्ञानिकों द्वारा किया गया। यह एक लाभ निरपेक्ष संगठन है जो आर्थिक और राजनैतिक रूप से स्वायत्त है।GSZ, जर्मनीके कोलोन शहर के जीला न्यायलय के तहत पंजीकरणसंख्या VR १४६३९के साथ४ नवम्बर २००४ सेपंजीकृत है। इस संगठन के अध्यक्ष प्राध्यापकयूर्गेंहेश्लेर हैं।
उद्देश्य
इस संगठन का मुख्य उद्देश्य स्टेम सेल अनुसंधान का प्रोत्साहन एवं स्टेम सेल्सविज्ञान मे रुचि रखते युवा वैज्ञानिकों का उभारना है। समिति के लक्ष्य सिद्धिके लिए, बुनियादी अनुसंधान का प्रचार और अक्रियात्मक शिक्षण के निधीकरणमें मुख्य भूमिका निभा रहा है। इस समिति का योगदान राष्ट्रीय एवं अंतरराष्ट्रीय स्तर पर, प्रशिक्षणसहायता, उपकक्षाआयोजन, सम्मेलनआयोजन, छात्र अथवा वैज्ञानिक विनिमय तथा सहयोगात्मक अनुसंधान मे सक्रियसहयोगऔर इसकेपरिणामस्वरूप प्रकाशनोंसे पाया जाता है।
समूह
GSZ राष्ट्रव्यापी स्टेम सेल वैज्ञानिकों का एक समूह की स्थापना, अंततः उन्हें एक मंच के तहत लाने और स्टेमसेल अनुसंधान आधारित सक्षम एवं स्वाधीन विचार-विनिमय सिद्ध करने की कोशिश मे लगा हुआ है।
सन्दर्भ
https://web.archive.org/web/20120809211355/http://stamm-zell-forschung.com/
https://web.archive.org/web/20120825134306/http://www.fs-leipzig.com/
बांग्लादेश में ज़िला परिषद्
ज़िला परिषद्, बांग्लादेश में जिला स्तर की प्रशासनिक निकाय है, जिसपर ज़िला स्तरीय प्रशासन तथा उससे संबंधित प्रभार निहित होते हैं। प्रत्येक जिले में एक परिषद् होती है, जिसमें आधे निर्वाचित, और आधे नियुक्त पार्षद् होते हैं। इस परिषद् के प्रमुख, जिला के उप-आयुक्त(डिप्टी कमिश्नर) होते हैं।
जर्मनसोसाइटीफॉरस्टेमसेलरिसेर्च
सन्दर्भ
https://web.archive.org/web/20120729103625/http://www.pubstemcell.com/
https://web.archive.org/web/20160304094712/http://www.grm-info.de/inhalt/grm/english/grm/05.shtml?navid=7%2F
सास्केचवान रफराइडर्स
सास्केचवान रफराइडर्स, एक प्रसिद्ध कैनेडियन फुटबॉल टीम है, जो रेजिना में आधारित है। वे कैनेडियन फुटबॉल लीग में खेलते हैं।
निजी विधि
निजी विधि(Private law)सिविल विधि(Civil law) की विधिक प्रणाली का वह भाग है जिसका विषय क्षेत्र व्यक्तियों के बीच का संबन्ध होता है।
लोक विधि(Common law) की विधिक प्रणाली में संविदा व अपकृत्य संबन्धी विधि और सिविल विधि(Civil law) की विधिक प्रणाली में दायित्व संबन्धी विधि निजी विधि के क्षेत्र में आती हैं।
यह सार्वजनिक विधि(Public law) से भिन्न है जो सरकार और विधिक व्यक्तियों के बीच के संबन्धों को नियंत्रित करती है और जिसके अन्तर्गत सार्वजनिक व्यवस्था को प्रभावित करने वाली विधियाँ आती हैं जैसे-संवैधानिक विधि (Constitutional law), प्रशासनिक विधि (Administrative law), कर विधि (Tax law), दंड विधि (Criminal law) और सभी प्रक्रियात्मक विधियाँ (Procedural law)।
सार्वजनिक और निजी विधि के बीच के अंतर को सर्वप्रथम रोमन न्यायविद अल्पिअन (Ulpian;170–228 ई॰) ने रेखांकित किया था।अल्पिअन ने सार्वजनिक और निजी विधि के अंतर को रेखांकित करते हुए कहा कि सार्वजनिक विधि का संबन्ध रोमन गणराज्य की व्यवस्था से है और निजी विधि का संबन्ध व्यक्तियों के हितों से है। उनके अनुसार कुछ मामले सार्वजनिक हित के होते हैं और कुछ निजी हित के होते हैं।इसके अलावा उन्होंने सार्वजनिक विधि को धार्मिक मामलों, पौरोहित्य और राज्य के कार्यालयों से संबन्धित विधि के रूप में परिभाषित किया है। रोमन विधिज्ञों ने निजी विधि के क्षेत्र पर अधिक ध्यान केंद्रित किया।
लोक विधि(Common law) की विधिक प्रणाली में निजी विधि का स्थान
लोक विधि(Common law) की विधिक प्रणाली वाले देशों में निजी विधि की अवधारणा अधिक व्यापक है और इसमें सरकारों और निजी व्यक्तियों या अन्य संस्थाओं के बीच के निजी संबन्धों को भी शामिल कर लिया गया है।वहाँ सरकारों और व्यक्तियों के बीच संविदा व अपकृत्य विधि पर आधारित संबन्ध निजी विधि द्वारा शासित होते हैं न कि सार्वजनिक विधि द्वारा।
क- कृषि विधि
ख- व्यापार विधि-
(i) कंपनी विधि और
(ii) वाणिज्यिक विधि
ग- सिविल विधि
(i)दायित्व संबन्धी विधि
॰संविदा विधि
॰अर्द्ध संविदा की विधि
(ii)न्यास विधि
(iii)एजेंसी की विधि
(iv)संपत्ति विधि
(v)परिवार विधि - परिवार से संबंधित मुद्दे और घरेलू संबंध जैसे- विवाह, तलाक, गुजारा भत्ता और दत्तक ग्रहण आदि ।
(vi)उत्तराधिकार संबन्धी विधि
घ- उपभोक्ता संरक्षण
च- श्रम विधि
छ- परिवहन विधि।
कतर राष्ट्रीय क्रिकेट टीम
कतर राष्ट्रीय क्रिकेट टीम: वह टीम है जो अंतर्राष्ट्रीय क्रिकेट मैचों में कतर के देश का प्रतिनिधित्व करती है। टीम कतर क्रिकेट एसोसिएशन द्वारा आयोजित की जाती है, जो 1999 में अंतरराष्ट्रीय क्रिकेट परिषद (आईसीसी) का एक संबद्ध सदस्य बना।. . अप्रैल 2018 में, आईसीसी ने अपने सभी सदस्यों को पूर्ण ट्वेंटी -20 अंतर्राष्ट्रीय (टी 20 आई) दर्जा दिया। इसलिए, 1 जनवरी 2019 के बाद कतर और एक और अंतरराष्ट्रीय पक्ष के बीच खेले गए सभी ट्वेंटी -20 मैचों का एक पूर्ण टी20 सदस्य होगा।.
विन्निपेग ब्लू बॉम्बर्स
विन्निपेग ब्लू बॉम्बर्स, एक प्रसिद्ध कैनेडियन फुटबॉल टीम है, जो विन्निपेग में आधारित है। वे कैनेडियन फुटबॉल लीग में खेलते हैं।
लक्ष्मीबाई तिलक
लक्ष्मीबाई तिलक एक मराठी लेखिका थीं। इनका जन्म 1868 और मृत्यु 1936 मे भारत के महाराष्ट्र राज्य मे हुई थी।
जीवनी
उस समय के सामाजिक रीति-रिवाजों के अनुसार, उनकी शादी 11 साल की उम्र में उनके माता-पिता ने नारायण वामन तिलक से कर दी थी। नारायण वामन तिलक एक विख्यात मराठी कवि थे। उन्होंने लक्ष्मीबाई को औपचारिक शिक्षा इस हद तक दी ताकि वह बुनियादी मराठी लिखपढ़ सकती थी। जब उनके पति ने ईसाई धर्म अपना लिया, तो पहले तो वह चौंक गई। परन्तु, धीरे-धीरे, उन्होंने अपनी अरुचि पर विजय प्राप्त की, और अंततः स्वयं एक ईसाई बन गई। वह इस कहानी को बहुत ही सरलता के साथ बताती हैं। अपने पति के प्रोत्साहन से, अपने सीमित औपचारिक शिक्षा के बावजूद, लक्ष्मीबाई ने भी कुछ शानदार कविताओं की रचना की। इसके अलावा, उन्होंने अपनी आत्मकथा "स्मृतिचित्र" शीर्षक के तहत लिखी, जो मराठी साहित्य में एक उत्कृष्ट कृति बन गई। आत्मकथा 1934 से 1937 के दौरान चार भागों में प्रकाशित हुई थी। 1950 में, ई. जोसफिन इंकस्टर ने इसका "आई फॉलो आफ्टर" शीर्षक के तहत अंग्रेजी में अनुवाद किया।
नारायण वामन तिलक ने मराठी में ईसा मसीह के कार्यों का वर्णन करते हुए "क्रिस्तायन" नामक एक महाकाव्य की रचना शुरू की। हालाँकि, इसके दस अध्याय समाप्त करने के बाद उनकी मृत्यु हो गई लेकिन लक्ष्मीबाई ने स्वयं के 64 अध्यायों को जोड़कर इस महाकाव्य को पूरा किया।